3.  การประกอบธุรกิจของแต่ละผลิตภัณฑ์

ผลิตภัณฑ์ยางรถยนต์ และยางเครื่องบิน ของบริษัทฯเป็นผลิตภัณฑ์ที่มีคุณภาพสูง ได้มาตราฐานสากล
สามารถตอบสนองความต้องการของผู้บริโภคทุกระดับ
จากการที่บริษัทฯได้รับการถ่ายทอดเทคโนโลยีจากบริษัท กู๊ดเยียร์ ไทร์แอนด์รับเบอร์ จำกัด
ประเทศสหรัฐอเมริกา และ บริษัท กู๊ดเยียร์อินเตอร์เนชั่นแนล คอร์ปอร์เรชั่น เทสต์เซ็นเตอร์
ประเทศลักเซมเบอร์ก อย่างสม่ำเสมอ ทำให้บริษัทฯมีการพัฒนาผลิตภัณฑ์อย่างต่อเนื่อง
ทั้งในด้านคุณภาพและรูปลักษณ์
เพื่อสร้างความมั่นใจให้แก่ผู้ขับขี่รถยนต์ว่าได้ใช้ยางรถยนต์ที่มีคุณภาพสูงและให้ความปลอดภัยยามขับขี่
ตลอดจนความทนทานในการใช้งาน
ดังจะเห็นได้ว่าผลิตภัณฑ์ของบริษัทฯเป็นที่ยอมรับทั้งตลาดภายในประเทศและต่างประเทศอย่างดีเสมอมา

3.1 ลักษณะผลิตภัณฑ์

 ผลิตภัณฑ์หลักของบริษัทแบ่งออกเป็น 2 กลุ่มหลัก ดังนี้

 3.1.1 ผลิตภัณฑ์ยางรถยนต์

  TRINUUM TECHNOLOGY
  เป็นวิวัฒนาการทางวิทยาศาสตร์ที่กู๊ดเยียร์ได้นำมาพัฒนายางรถยนต์รุ่นใหม่ของบริษัทฯ
  โดยการนำความรู้ ประสบการณ์และความคิดสร้างสรรค์ของความเป็นหนึ่งจากทุกมุมโลก
  ผสานจนเป็นหนึ่ง กล่าวคือ ความล้ำหน้าด้านวิศวกรรมจากทวีปยุโรป
  ความก้าวหน้าด้านเคมีจากสหรัฐอเมริกา และด้านศิลปะจากทวีปเอเชีย
  ถ่ายทอดสู่ขั้นตอนการผลิตที่สมบูรณ์แบบ ด้วยเทคโนโลยี ทรีเนี่ยม
  ทำให้ยางกู๊ดเยียร์มีคุณภาพตรงตามความต้องการ และเป็นที่ยอมรับของลูกค้าในทุก ๆ
  ตลาดและทุกๆ ภูมิภาค

ผลิตภัณฑ์ยางรถยนต์ ของบริษัทมีดังนี้

  - ยางรถยนต์ รุ่น Excellence ยางรถสปอร์ตที่ให้ความนุ่มนวล
  และความมั่นใจสูงสุดทุกยามขับขี่

- ยางรถยนต์ รุ่น Eagle F1 GSD3 ยางรถสปอร์ตสมรรถนะสูงที่ให้ความมั่นใจสูงสุดแก่ผู้ขับขี่

- ยางรถยนต์ รุ่น Eagle NCT5 และ รุ่น Ducaro GA ยางรถยนต์ที่ผู้ใช้รถยนต์ชั้นนำให้ความ
เชื่อมั่นในสมรรถนะ และรูปแบบที่ทันสมัย ใช้กับรถยนต์ชั้นนำทุกระดับ

- ยางรถยนต์ รุ่น Wrangler HP AW ยางรถยนต์รถยนต์ขับเคลื่อนสี่ล้อที่สามารถตอบสนองความ

ต้องการของผู้รักการเดินทางในทุกสภาพถนน

- ยางรถยนต์ รุ่น Wrangler AT/S, AT/R, MT/R และ FORTERA ยางสำหรับรถยนต์ขับเคลื่อน

สี่ล้อยุคใหม่

- ยางรถยนต์ รุ่น Wrangler D Mark และ D Sport ยางที่มีความทนทานเป็นพิเศษ
เหมาะสำหรับ

รถกระบะทุกประเภท

3.1.2 ผลิตภัณฑ์ยางเครื่องบิน

บริษัทฯ มีความภูมิใจที่โรงงานกู๊ดเยียร์ในประเทศไทย เป็น 1 ใน 3 โรงงานของกู๊ดเยียร์ทั่วโลก
ที่มีศักยภาพสูงจนได้รับความไว้วางใจให้เป็นโรงงานผลิตยางเครื่องบินกู๊ดเยียร์
บริษัทฯเริ่มผลิตยางเครื่องบินใหม่ และยางหล่อดอก ตั้งแต่ปี พ.ศ. 2515 ตลอดระยะเวลากว่า 33
ปีที่ยางเครื่องบินของบริษัทฯ ได้สร้างความเชื่อมั่นให้แก่ลูกค้าเพิ่มมากขึ้นเป็นลำดับ
บริษัทฯมีโรงงานหล่อดอกยางเครื่องบินที่ใช้เทคโนโลยีที่ทันสมัย
ควบคุมการปฏิบัติงานทุกขั้นตอนด้วยเครื่องมือและระบบการตรวจสอบคุณภาพตามมาตรฐานที่กำหนดโดยบริษัทแม่ที่ประเทศสหรัฐอเมริกา
โครงยางเครื่องบินทุกเส้นที่เข้ารับการหล่อดอกจะต้องผ่านการตรวจสอบโครงสร้างด้วยเครื่องเชียโลกราฟ
และกระบวนการตรวจสอบคุณภาพโดยฝ่ายเทคนิคด้านยางเครื่องบิน
เพื่อยืนยันในคุณภาพและความปลอดภัยของยางเครื่องบินหล่อดอกทุกเส้น

ปัจจุบันสายการบินแห่งชาติและสายการบินภายในประเทศเกือบทุกสายการบินในภาคพื้นเอเชีย
แปซิฟิค ได้ให้ความไว้วางใจใช้ยางล้อเครี่องบินของบริษัทฯ นอกจากนี้
บริษัทฯยังได้ส่งออกยางเครื่องบินไปยังหลายประเทศในทวีปยุโรป และทวีปสหรัฐอเมริกา
เป็นจำนวนที่เพิ่มมากขึ้นทุกปี
บริษัทฯมีความภูมิใจที่ผลิตภัณฑ์ทุกชนิดจากโรงงานกู๊ดเยียร์ในประเทศไทยได้รับการยอมรับในตลาดสากลที่มีการแข่งขันอย่างสูง

3.2 การตลาดและภาวะการแข่งขัน

3.2.1 ผลิตภัณฑ์ยางรถยนต์

บริษัทแบ่งช่องทางการจำหน่ายยางรถยนต์ของบริษัทฯออกเป็น 3 กลุ่มใหญ่ ๆ ดังนี้

1. ตลาดทดแทน (Replacement Market) คือ ตัวแทนจำหน่ายรายใหญ่และรายย่อยในประเทศ

2. โรงงานประกอบรถยนต์ (Original Equipment Market) คือ
ผู้ประกอบรถยนต์ภายในประเทศ

3. ตลาดต่างประเทศ (Export)

ภาพรวมการจำหน่ายผลิตภัณฑ์ยางรถยนต์ของบริษัทฯในปีที่ 2548 เปรียบเทียบกับปี 2547

ปริมาณการขายรวม สูงขึ้นร้อยละ 4.6 และมีมูลค่าการขายปรับตัวสูงขึ้นร้อยละ 6.5
โดยเป็นผลจากการจำหน่ายในตลาดทดแทนที่มีปริมาณขายสูงขึ้นร้อยละ 7.3
โดยที่มูลค่าการขายปรับตัวสูงขึ้นร้อยละ 6.2 ในส่วนของตลาดโรงงานประกอบรถยนต์
ปริมาณขายสูงขึ้นร้อยละ 6.5 มูลค่าการขายสูงขึ้นร้อยละ 14.7
แสดงให้เห็นว่ายางรถยนต์ของบริษัทฯมีคุณภาพและเป็นที่ยอมรับจากตลาดทดแทนและตลาดโรงงานประกอบรถยนต์มากขึ้น
ส่วนการส่งออกไปจำหน่ายยังต่างประเทศนั้น มีปริมาณขายลดลงร้อยละ 3.6
เนื่องจากอัตราค่าเงินที่ผันผวนอย่างมาก และภาวะราคาน้ำมันที่ปรับตัวสูงขึ้นอย่างต่อเนื่อง

ปัจจุบัน คู่แข่งของบริษัทคือ ผู้ผลิตยางรถยนต์ในประเทศรายใหญ่ และผู้นำเข้ารายย่อย
โดยบริษัทฯประมาณการณ์วาบริษัทฯมีสัดส่วนทางการตลาดอยู่ในอันดับที่ 3
ของตลาดรวมภายในประเทศ

กลยุทธ์ทางการตลาดของบริษัทในปี 2547 ต่อเนื่อง 2548 สามารถแบ่งออกเป็น 3 ส่วน ดังนี้

1. ตัวสินค้า

- บริษัทดำเนินการนำสินค้าใหม่ ๆ ออกสู่ตลาดเพื่อตอบสนองความต้องการของลูกค้าใน

ทุกระดับอย่างต่อเนื่อง โดยสินค้าที่นำออกสู่ตลาด ในปี 2548 คือ ยางรถยนต์รุ่น อีเกิ้ล เอฟวัน

จีเอสดี 3 และยางรถยนต์นำเข้ารุ่น EXCELLENCE

2. ช่องทางการจำหน่าย

- มุ่งเน้นการพัฒนาตัวแทนจำหน่ายให้ก้าวเข้าสู่ระบบสินค้าปลีกทันสมัย (Modern Retail

Store) ที่เรียกว่า อีเกิ้ล สโตร์ (Eagle Store) ปัจจุบันเปิดบริการแล้ว 70 แห่ง
กระจายอยู่ทั่วประเทศ

- ช่วยเหลือและพัฒนาตัวแทนจำหน่ายระดับผู้ค้าช่วง (Sub Dealer) ให้เข้าสู่ระบบร้านค้า

ปลีกทันสมัย ภายใต้ชื่อ กู๊ดเยียร์ เอ็กซ์เพรส (Goodyear Express)

3. การโฆษณาประชาสัมพันธ์

- วางแผนการใช้งบประมาณอย่างมีประสิทธิภาพ

- มุ่งเน้นทางด้านการสร้างภาพลักษณ์ของตราสินค้า เน้นย้ำโครงการ รับประกัน มั่นใจ..อุ่น

ใจ 2 ต่อ จาก กู๊ดเยียร์ (Double Warranty) ที่ให้ความคุ้มครองแก่ผู้บริโภคอย่างเต็มที่

- บริษัทฯได้จัดให้มีการฝึกอบรมเจ้าหน้าที่ประจำศูนย์บริการ / ประจำร้าน เกี่ยวกับเทคนิค

ต่าง ๆ โดยในส่วนที่สำคัญที่สุดของการฝึกอบรมก็คือ การเคลมยาง กล่าวคือ ช่างใน

ศูนย์บริการจะมีความรู้ ความชำนาญ สามารถตรวจสอบ และเคลมยางให้กับลูกค้าได้ทันที

ซึ่งจะทำให้ลูกค้าได้รับความสะดวกมากที่สุด ทั้งนี้เพื่อเป็นการสอดคล้องกับโครงการ

รับประกันคุณภาพยางตลอดอายุการใช้งาน (Double Warranty) บริษัทได้ดำเนินการติดตาม

ผลและให้ความรู้เพิ่มเติมแก่ช่างประจำร้านอย่างต่อเนื่องเสมอมา

- บริษัทฯได้จัดให้มีการอบรมเจ้าหน้าที่ประจำศูนย์บริการ / ประจำร้าน ในเรื่องของการ

บริหารร้านค้าสมัยใหม่ โดยได้จัดหาวิทยากรที่ทรงความรู้จากทั้งภายนอกและภายใน

องค์กร เป็นผู้ให้การอบรม

จากแผนการดำเนินงานข้างต้น บริษัทมั่นใจว่าผู้บริโภคจะได้รับประโยชน์สูงสุด ทั้งจากการ

บริการที่มีมาตรฐาน และผลิตภัณฑ์ที่มีคุณภาพ

3.2.2 ผลิตภัณฑ์ยางเครื่องบิน

บริษัทแบ่งช่องทางการจำหน่ายยางเครื่องบินของบริษัทฯออกเป็น 2 กลุ่มใหญ่ ๆ ดังนี้

1. ตลาดในประเทศ ประกอบด้วยสายการบินภายในประเทศ เช่น การบินไทย, แอร์เอเซีย,
ภูเก็ตแอร์, โอเรียนไทย, นกแอร์, พีบีแอร์, แอร์บอร์นซัพพอร์ท เป็นต้น

2. ตลาดต่างประเทศ (Export) ประกอบด้วยสายการบินที่ให้บริการระหว่างประเทศ

ภาพรวมผลิตภัณฑ์ยางเครื่องบินของบริษัทฯในปี 2548 เปรียบเทียบกับปี 2547
มีปริมาณการขายรวมสูงขึ้นร้อยละ 6.6 และมูลค่าการขายสูงขึ้นร้อยละ 20.0
ปริมาณและมูลค่าการขายในผลิตภัณฑ์ยางเครื่องบินของบริษัทฯนั้นมีอัตราเติบโตต่อเนื่องตลอดมา
โดยตลาดยางเครื่องบินของบริษัทฯมีกลุ่มลูกค้าที่ชัดเจน

3.3 การจัดหาผลิตภัณฑ์

โรงงานกู๊ดเยียร์ในประเทศไทยเริ่มทำการผลิตยางรถยนต์เส้นแรกเมื่อวันที่ 14 ธันวาคม พ.ศ.
2512 ด้วยเครื่องจักรที่ทันสมัยและอุปกรณ์ที่มีประสิทธิภาพสูง
บริษัทฯมีความมุ่งมั่นที่จะผลิตยางรถยนต์และยางเครื่องบินที่เปี่ยมด้วยคุณภาพ
บริษัทฯจึงให้ความสำคัญกับระบบการควบคุมคุณภาพสินค้า นับตั้งแต่การคัดสรรวัตถุดิบ
การตรวจสอบและการควบคุมการผลิต รวมถึงการตรวจสอบผลิตภัณฑ์ก่อนและหลังการขาย นอกจากนี้
บริษัทฯยังนำระบบการจัดการด้านคุณภาพมาใช้ในกระบวนการผลิต
เพื่อเสริมสร้างจิตสำนึกด้านคุณภาพในหมู่พนักงาน และเป็นการรับรองว่า
ผลิตภัณฑ์ของบริษัทมีคุณภาพในระดับสากล
จากความมุ่งมั่นของบริษัทฯและการร่วมแรงร่วมใจของพนักงานทุกระดับ
ทำให้บริษัทฯได้รับการรับรองระบบการจัดการด้านคุณภาพ QS9000 สำหรับการผลิตยางรถยนต์จาก
Lloyd’s Register Quality Assurance ประเทศออสเตรเลีย เมื่อวันที่ 27 สิงหาคม พ.ศ.
2542 และในปี 2546 บริษัทยังได้รับการรับรองการจัดการระบบด้านสิ่งแวดล้อม (ISO 14001)
จาก Lloyd’s Register Quality Assurance ประเทศออสเตรเลีย เช่นกัน ในปี 2547
ที่ผ่านมา
บริษัทฯได้รับการรับรองการจัดการด้านคุณภาพสำหรับยางเครื่องบินใหม่และยางเครื่องบินหล่อดอก
การรับรองและรางวัลอันทรงเกียรติที่บริษัทฯได้รับนี้
ไม่เพียงแต่สะท้อนให้เห็นถึงคุณภาพของสินค้าและความรับผิดชอบต่อสังคมของบริษัทฯเท่านั้น
แต่ยังช่วยเสริมโอกาสทางธุรกิจให้แก่บริษัทอีกด้วย

บริษัท กู๊ดเยียร์ (ประเทศไทย) จำกัด (มหาชน)
มีการจัดหาวัตถุดิบที่สำคัญที่ใช้ในการผลิตจากหลายแหล่งด้วยกัน
วัตถุดิบทุกชนิดที่ใช้ในการผลิตจะต้องผ่านการตรวจสอบและได้รับการอนุมัติจากศูนย์ทดสอบ บริษัท
กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา และบริษัท กู๊ดเยียร์อินเตอร์เนชั่นแนล
คอร์ปอร์เรชั่น เทสต์เซ็นเตอร์ ประเทศลักเซมเบอร์ก ก่อนที่จะนำมาใช้ในการผลิต

วัตถุดิบหลักที่สำคัญในการผลิตได้แก่ ยางธรรมชาติ (Natural Rubber) ยางสังเคราะห์
(Synthetic Rubber) เส้นใยสังเคราะห์ (Nylon Fabric) สารเคมีต่าง ๆ น้ำมันผสมยาง
ผงคาร์บอนด์แบล็ค (Carbon Black) เส้นใยเหล็กไฮเทนไซล์ (Steel Cord) เส้นลวดขอบยาง
(Bead Wire) ฯลฯ

บริษัทมีนโยบายในการจัดหาวัตถุดิบทุกชนิด โดยพิจารณาจากคุณภาพ ราคาและผู้ผลิตเป็นหลัก

ในปี 2548 บริษัทฯมีสัดส่วนการจัดหาวัตถุดิบ โดยแยกชนิดและการจัดหาดังต่อไปนี้

  ------------------------------------------- ---------------------------
  ชนิดวัตถุดิบ                                    สัดส่วนต่อมูลค่าวัตถุดิบรวม

  ยางธรรมชาติ                                  25%

  เส้นใยสังเคราะห์                               26%

  สารเคมี/น้ำมันผสมยาง                           4%

  ยางสังเคราะห์                                 4%

  ผงคาร์บอนด์แบล็ค                               10%

  สัดส่วนการซื้อวัตถุดิบในประเทศ                     69%

  ยางสังเคราะห์                                 14%

  เส้นลวดโครงยาง                               5%

  สารเคมี/น้ำมันผสมยาง                           8%

  เส้นลวดขอบยางและอื่น ๆ                         4%

  สัดส่วนการซื้อวัตถุดิบจากต่างประเทศรวม              31%

  รวมสัดส่วนการซื้อวัตถุดิบ                          100.0%
  ------------------------------------------- ---------------------------

รายชื่อบริษัทที่จำหน่ายวัตถุดิบในประเทศ

ชนิดวัตถุดิบ บริษัทที่จำหน่าย

ยางธรรมชาติ TECK BEE HANG CO.,

EQ RUBBER CO.,LTD

THAITECH RUBBER CORPORATION LIMITED

VON BUNDIT CO.,

THAI HUA RUBBER CO.

SRI TRANG AGRO INDUSTRY PUBLIC CO., LTD.

THAIMAC STR CO., LTD.

ยางสังเคราะห์ BST ELASTOMER CO.,LTD.

THAI SYNTHETIC RUBBER CO.,LTD.

เส้นใยสังเคราะห์ THAI BRANTA MULIA CO., LTD.

น้ำมันผสมยาง ESSO (THAILAND) PUBLIC CO., LTD

H & R GSP CO.,LTD. (BP OIL)

EXXONMOBIL CHEMICAL (THAILAND) LTD.

THE SHELL CO., OF THAILAND LTD

THAI TRADING OIL (1990) CO.,LTD.

PSP SPECIALTY CO.,LTD.

ผงคาร์บอนด์แบล็ค THAI CARBON BLACK PUBLIC CO.. LTD.

CONNELL BROS. CO.

สารเคมี BARBE (THAILAND) LTD.,

BEHN MEYER CHEMICAL (T) CO., LTD.

ORIENTAL SIAM (1978) CO.,LTD

SUNNY WORLD (1989) CO.,LTD

UNIVENTURES PUBLIC CO.,LTD

UTIDS CHEMICAL INDUSTRIES CO.,LTD

CONNELL BROS. CO.

COSAN (THAILAND) CO., LTD.

รายชื่อบริษัทที่จำหน่ายวัตถุดิบต่างประเทศ

ชนิดวัตถุดิบ บริษัทที่จำหน่าย ประเทศ

ยางสังเคราะห์ GOODYEAR TIRE & RUBBER CO. สหรัฐอเมริกา

POLIMERI EUROPA LTD. อังกฤษ

EXXON สหรัฐอเมริกา

RUBBER RESOURCES BV. เนเธอร์แลนด์

TARIK AL-ZAHID RUBBER ซาอุอารเบีย

ผงคาร์บอนด์แบล็ค COLUMBIAN CHEMICAL CO.,LTD. สหรัฐอเมริกา

สารเคมี MELAMIN D.D. KOCEV JE สโลวาเนีย

DEGUSSA เยอรมัน

FLEXSYS NV. เบลเยี่ยม LANXESS N.V. เบลเยี่ยม

ZHAOYUAN JINSHENG จีน

HONEYWELL SPECIALLY WAX & ADDITIVE สหรัฐอเมริกา

SASOL WAX GMBH เยอรมัน

PARAMELT จีน

MLPC INTERNATIONAL ฝรั่งเศล

  OMG AMERICAS, INC. สหรัฐอเมริกา

  RHODIA SILICES ฝรั่งเศส

  RHODIA SILICA KOREA เกาหลีใต้

  SCHENECTADY SOUTH AFRICA แอฟริกา

  CHINA PETROCHEMICAL INT'L จีน

  ACIDCHEM INTERNATIONAL มาเลเซีย

  INDSPEC CHEMICAL สหรัฐอเมริกา

  GODREJ INDUSTRIES อินเดีย

  INEOS PARAFORM GMBH เยอรมัน

น้ำมันผสมยาง AKZO NOBEL INK & ADHESIVEI RESINS นิวซีแลนด์

เส้นลวดขอบยาง KISWIRE LTD. เกาหลีใต้

KISWIRE CORD SDN BHD มาเลเซีย

RAJRATANA GLOBAL อินเดีย

เส้นลวดโครงยาง KISWIRE SDN BHD มาเลเซีย

PT.BEKAERT อินโดนีเซีย

GOODYEAR SOUTH ASIA TYRES อินเดีย

ผลกระทบต่อสิ่งแวดล้อม

บริษัทฯมีโรงงานเพื่อทำการผลิตยางรถยนต์ และยางล้อเครื่องบิน ตั้งอยู่ในย่านรังสิต
จังหวัดปทุมธานีซึ่งเป็นย่านที่มีโรงงานอุตสาหกรรมขนาดใหญ่ตั้งอยู่เป็นจำนวนมาก
วัตถุดิบหลักที่ใช้ในการผลิต คือ ยางธรรมชาติ ยางสังเคราะห์ ผงถ่านคาร์บอนด์
ผ้าใบที่ใช้ในอุตสาหกรรมยาง สารเคมี เส้นลวดสำหรับการสร้างขอบวงล้อและเข็มขัดรัดหน้ายาง

ในส่วนของสภาวะสิ่งแวดล้อม
การดำเนินงานของโรงงานอยู่ภายใต้การควบคุมดูแลของสำนักงานอุตสาหกรรมจังหวัด
และกรมโรงงานอุตสาหกรรม
โดยทางบริษัทฯได้ปฏิบัติตามข้อกำหนดของกฎหมายอย่างเคร่งครัดเสมอมา
และไม่เคยมีประวัติการฝ่าฝืนหรือการกระทำความผิดเกี่ยวกับสิ่งแวดล้อมแต่อย่างใด
ทางบริษัทมีการแต่งตั้งเจ้าหน้าที่ของบริษัทฯเพื่อดูแลและรับผิดชอบด้านสิ่งแวดล้อม
และการปฏิบัติตามกฎหมายสิ่งแวดล้อมโดยตรง
อีกทั้งมีนโยบายและระบบควบคุมมิให้มีผลกระทบต่อสิ่งแวดล้อมที่ชัดเจน
เพื่อดูแลให้เป็นสถานประกอบการที่ถูกสุขอนามัย
ไม่มีผลกระทบต่อสุขภาพและสิ่งแวดล้อมทั้งในโรงงานและชุมชนใกล้เคียง

การควบคุมผลกระทบของกระบวนการผลิตต่อสิ่งแวดล้อม ทางบริษัทฯได้มีการใช้ระบบเก็บรวบรวมฝุ่น
(Dust Collector) ไว้ตามบริเวณซึ่งก่อให้เกิดฝุ่นละออง
โดยการมีรวบรวมและกำจัดโดยเครื่องจักร เพื่อมิให้ฟุ้งกระจายไปสู่บรรยากาศโดยรอบ
และฝุ่นที่ถูกเก็บในระบบเก็บรวบรวมฝุ่นจะถูกส่งไปกำจัดโดยมีผู้ดูแลให้เป็นไปตามที่กฎหมายกำหนด
ส่วนของเสียจากการกระบวนการผลิตนั้น ทางบริษัทฯได้มีการควบคุม ตรวจสอบ
และกำจัดตามมาตรฐานทุกขั้นตอน โดยจะมีการประเมินผลทุกขั้นตอนอย่างใกล้ชิด
เพื่อให้การกำจัดเป็นไปตามประกาศของกระทรวงอุตสาหกรรม ฉบับที่ 1 ปี 2541 และฉบับที่ 6 ปี
2540 เรื่อง การกำจัดสิ่งปฏิกูลหรือวัสดุที่ไม่ใช้แล้ว
โดยทั้งนี้อยู่ภายใต้การดูแลของสำนักงานเทคโนโลยีสิ่งแวดล้อมโรงงาน กรมโรงงานอุตสาหกรรม

ทั้งนี้ในปี 2546 บริษัทฯได้รับการรับรองการจัดการระบบด้านสิ่งแวดล้อม (ISO 14001) จาก
Lloyd’s Register Quality Assurance ประเทศออสเตรเลีย
ซึ่งเป็นสิ่งที่ยืนยันในความรับผิดชอบด้านสิ่งแวดล้อมของบริษัทได้เป็นอย่างดี
และรางวัลสถานประกอบการดีเด่นด้านการบริหารความปลอดภัย
อาชีวอนามัยและสภาพแวดล้อมในการทำงาน ติดต่อกันเป็นปีที่ 7
ซึ่งแสดงถึงความมุ่งมั่นของบริษัทที่จะบริหารองค์กรให้เป็นสถานประกอบการที่มีความปลอดภัยถูกสุขอาชีวอนามัย
และไม่ส่งผลกระทบหรือก่อให้เกิดมลภาวะต่อสิ่งแวดล้อมของชุมชน

3.4 งานที่ยังไม่ได้ส่งมอบ

  - ไม่มี -